### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra [adresse]**

Radikale er optaget af at kultur og kunst kommer ud til alle. Kultur skaber dannelse, nye oplevelser og stof til eftertanke. Det giver nye perspektiver på livet. Derfor kan kultur inspirere og være fundamentet for nye fællesskaber. Radikale Venstre tror det er sundt og fordelagtigt at børn i en tidlig alder inddrages i kunsten og kulturen. Det udfordrer dem og giver nye perspektiver på livet. Således bliver børnekultur en vigtig indgangsvinkel for at børn kan udvikle og lære. Derfor ønsker Radikale Venstre at endnu flere børn skal engageres i kulturen. Det er besluttet i Budgetforlig 2017, at Brobjergskolen skal udvikles til at blive et Børnekulturproduktionscenter, hvor der også er plads til en fortsat udvikling af scenekunsten. Målet er, at omdanne Brobjergskolen til en unik attraktion og et fælles rum for børn i dagtilbud og skole, unge talentelever og børnefamilier og skabe sammenhængkræft til det omkringliggende miljø.

Omkostningerne ved den samlede omdannelse blev estimeret til ca. 150 mio. kr. Heraf skulle ca. 110 mio. Kr. Finansieres via salg af byggeretter og bygninger samt støtte fra fonde. Det resterende beløb skulle dækkes af kommunen via en evigtvarende driftsfinansieret anlægsinvestering. Til dette formål blev der fremsendt et budgetønske på et øget varigt driftstilskud på 1,5 mio. kr. årligt. Byrådet besluttes at afsætte 1 mio. kr. årligt. Dermed mangler der fortsat 0,5 mio. kr. årligt.

Radikale Venstre foreslår, derfor at der i forbindelse med Budget 2022 afsættes de resterende midler til at virkeliggøre omdannelse af Brobjergskolen til et center for børnekultur.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.